**Pădure de toamnă**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Înlemni pădurea-n glasuri

Și nu poate să se miște,

Suspinând pe sub vozglasuri\*

Trece-ncet un cârd de gâște.

Și durerea lor din țipăt

Pe frunziș de arbori cade

De ucide orice clipă

Și-orice fremătare arde.

Toate visele avute

Prin priviri de vânt se taie,

Pe cărările crescute

Cad să pară pălălaie.

Dar, de fapt, e rece focul,

Mută flacăra îi sună

Cum îmi bate nenorocul

Toaca caprimulg sub Lună.

Cu convingerea de faur

Frunze cad la rădăcină

Ca să încresteze-n aur

Pete oarbe de lumină.

De îmi pare că din fiere

Verde mierea toarnă fulgii

Și tăcere, și tăcere

Ce în suflet îmi ajunge.

Doar că simt mai mult tristețe

După cârdul dus spre seară

Cu ochi plini de frumusețe,

Dar cu inima amară.

\* Vozglas - finalul ecteniei(rugăciune

de cereri ori mulțumiri)

Victor Bragagiu